CELEX: 62021CN0699
Language: sk
Date: 2021-11-22 00:00:00
Title: Vec C-699/21: Návrh na začatie prejudiciálneho konania, ktorý podal Corte costituzionale (Taliansko) 22. novembra 2021 – trestné konanie proti E.D.L.

14.2.2022   
            
            
               SK
            
            
               Úradný vestník Európskej únie
            
            
               C 73/14
            
         
      Návrh na začatie prejudiciálneho konania, ktorý podal Corte costituzionale (Taliansko) 22. novembra 2021 – trestné konanie proti E.D.L.
      (Vec C-699/21)
      (2022/C 73/18)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Corte costituzionale
      
         Účastník trestného konania pred vnútroštátnym súdom
      
      E.D.L.
      
         Prejudiciálna otázka
      
      Má sa článok 1 ods. 3 rámcového rozhodnutia 2002/584/SVV o európskom zatykači (1) vykladať so zreteľom na články 3, 4 a 35 Charty základných práv Európskej únie v tom zmysle, že ak vykonávajúci súdny orgán usúdi, že odovzdanie konkrétnej osoby postihnutej závažnými chronickými a potenciálne nezvratnými ochoreniami môže túto osobu vystaviť riziku ťažkej ujmy na zdraví, má požiadať vydávajúci súdny orgán o informácie, ktoré umožnia vylúčiť existenciu tohto rizika, pričom v prípade, že takéto záruky v primeranej lehote nezíska, je povinný odovzdanie odmietnuť?
      
         (1)  Rámcové rozhodnutie Rady z 13. júna 2002 o európskom zatykači a postupoch odovzdávania osôb medzi členskými štátmi (Ú. v. EÚ L 190, 2002, s. 1).